CELEX: 62016TN0266
Language: sl
Date: 2016-05-27 00:00:00
Title: Zadeva T-266/16: Tožba, vložena 27. maja 2016 – Capsugel Belgium/Komisija

1.8.2016   
            
            
               SL
            
            
               Uradni list Evropske unije
            
            
               C 279/34
            
         Tožba, vložena 27. maja 2016 – Capsugel Belgium/Komisija
   (Zadeva T-266/16)
   (2016/C 279/48)
   Jezik postopka: angleščina
   
      Stranki
   
   
      Tožeča stranka: Capsugel Belgium (Bornem, Belgija) (zastopniki: H. Vanhulle, B. van de Walle de Ghelcke, C. Borgers in N. Baeten, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost Sklepa Komisije C(2015)9837 final z dne 11. januarja 2016 o shemi državnih pomoči glede oprostitve presežnega dobička (SA.37667 (2015/C)), ki jo je uvedla Belgija;
            
         
               —
            
            
               podredno, razglasi ničnost členov od 2 do 4 izpodbijanega sklepa;
            
         
               —
            
            
               v vsakem primeru naloži plačilo stroškov postopka Evropski komisiji.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri razloge.
   
               1.
            
            
               Prvi tožbeni razlog: Komisija je napačno uporabila pravo in storila očitno napako pri presoji pri ugotovitvi domnevnega ukrepa pomoči in njegove opredelitve kot sheme pomoči v smislu člena 1(d) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije in člena 107 PDEU.
            
         
               2.
            
            
               Drugi tožbeni razlog: Komisija je kršila člen 107 PDEU, ni podala obrazložitve in je storila očitno napako pri presoji s tem, da je menila, da belgijski sistem odločb o davku na presežni dobiček pomeni ukrep državne pomoči.
            
         
               3.
            
            
               Tretji tožbeni razlog: Komisija je kršila člen 16(1) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije ter splošni načeli pravne varnosti in varstva legitimnih pričakovanj s tem, da je odredila izterjavo domnevne pomoči.
            
         
               4.
            
            
               Četrti tožbeni razlog: Komisija je kršila člen 2(6) PDEU in načelo enakega obravnavanja ter je zlorabila pooblastila s tem, da je uporabila pravila o državni pomoči z namenom prepovedi belgijskega sistema odločb o davku na presežni dobiček.